tomron87/hebrew-wikipedia-sentences-corpus huggingface dataset:
כל הרצועות נכתבו והוקלטו בחמשת הימים שקדמו לצאת ההוצאה המחודשת, כך שאף אחד מהחומרים לא נלקח מסשני הקלטות קודמים של For All the Dogs.
הוא התייחס לפרויקט כ"דבר הנכון" ש"התרחש מעצמו".
"For Us" (בעברית: "בשבילנו") הוא שיר של הזמר הדרום קוריאני V מ-BTS מתוך אלבום הבכורה שלו Layover.
השיר נכתב על ידי פריקיניד, הופק על ידי מונרו והלחן הוא של שניהם.
זהו השיר היחיד מתוך האלבום שכולו בשפה האנגלית.
ל-"For Us" צורף וידאו קליפ הכולל ומייקינג אוף מהקליפים של "Love Me Again", "Rainy Days", "Slow Dancing" ו-"Blue" והוא בסגנון .
Food Quality and Preference הוא כתב עת מדעי בעל ביקורת עמיתים, בתחום מדעי ההערכה החושית , היוצא לאור על ידי אלסוויר.
תחום הכיסוי של כתב העת כולל מחקר צרכנים ושוק, מדע חושי, סנסומטריה והערכה חושית, תזונה ובחירת מזון.
כמו גם מחקר מזון, פיתוח מוצרים והבטחת איכות חושית.
כתב העת הוא הכתב הרשמי של האגודה הסנסומטרית ושל האגודה האירופית למדעי החישה.
כתב העת מפרסם גם גיליונות נושא מיוחדים הקשורים לכנסים מקומיים של מדעי החישה ברחבי העולם, כמו: סימפוזיון מדעי החישה של פנגבורן , יורוסנס, וסנסומטריקס.
תקצירי מאמרים של כתב העת ואינדקס שלהם מופיעים במאגרי המידע הבאים:
Current Contents/חקלאות, ביולוגיה ומדעי הסביבה
על פי Journal Citation Reports , לכתב העת יש מקדם השפעה של 6.345 לשנת 2021.
"For Good" (בעברית: "לעד" או "לטובה") הוא דואט מתוך המחזמר "מרשעת" מאת סטיבן שוורץ, שעלה לראשונה בשנת 2003, וכן מתוך חלקו השני של עיבוד הקולנוע הדו-חלקי למחזמר.
את השיר מבצעות אלפבה (המכשפה הרעה מן המערב) וגלינדה הטובה (המכשפה הטובה מן הצפון) במהלך רגע פרידה טעון רגשית בין השתיים בסיומה של עלילת המחזמר.
מילות השיר והלחן נכתבו בידי שוורץ.
מילות השיר עוסקות באופן שבו השתיים, אלפבה וגלינדה, השתנו בזכות החברות ביניהן.
גלינדה פותחת בהצהרה כי גם אם אינה יודעת אם נכון הדבר שלאנשים יש סיבה להיכנס לחייהם של אחרים, הרי ש"אני מי שאני היום – כי הכרתי אותך".
בדומה לכך, אלפבה מציינת ש"לא משנה כיצד יסתיימו הסיפורים שלנו – את שכתבת את שלי מחדש בעצם היותך חברתי".
אלפבה אף מבקשת מגלינדה סליחה אם פגעה בה, וזו עונה כי "יש מספיק אשמה לחלוק", אך שתיהן מסכימות כי "שום דבר כבר לא משנה יותר".
סטיבן שוורץ סיפר כי לצורך כתיבת הבית הראשון פנה לבתו בשאלה מה הייתה אומרת אם הייתה נפרדת מחברתה הטובה לעד – ותשובתה היוותה את הבסיס למילים.
אתר "Vulture" דירג את השיר במקום השלישי מבין שירי המחזמר, והגדיר אותו כ"שיר שאינו מבריק במיוחד", עם מלודיה "כבדת ראש עד כדי גיחוך", אך טען כי המטען הרגשי שהמחזמר בונה לקראת רגע זה מצליח "לכפר על כל חטאי המילים".
מנגד, מגזין "Playbill" דירג את השיר במקום השביעי ברשימת שיריו הטובים ביותר של שוורץ, ותיאר אותו כ"פחות ראוותני" ביחס לשירים אחרים במחזמר, אך כזה שכולל עוצמה, משמעות ורגש – וכחלון לתובנה על האופן שבו מערכות יחסים משנות אנשים.
השיר For Good זכה לגרסאות כיסוי רבות ולשימושים מגוונים במדיה הפופולרית.
אושיית הרשת סם שוי ביצע גרסת דואט לשיר יחד עם , אשר הועלתה לערוצי היוטיוב של שניהם.
חלקים מהגרסה המקורית של השיר שימשו בקטע הסיום של פרק החוזר של שעשועון הטלוויזיה "Wheel of Fortune", ששודר ב-4 בספטמבר 2013, כמחווה לבמאי התוכנית, מארק קורווין, שנפטר ביולי 2013.
הסדרה "Glee" הציגה ביצוע של השיר בפרק "New York", בדואט של רייצ'ל ברי (ליאה מישל) וקורט האמל (כריס קולפר).
קריסטין צ'נוות', אשר גילמה את גלינדה בהפקה המקורית של המחזמר, שרה את השיר בלוויה של שחקן "הבית הלבן" ג'ון ספנסר, ששיחק לצידה בסדרה.
הזמרת התר הדלי כללה גרסת כיסוי לשיר באלבומה Broadway My Way משנת 2018, ורייצ'ל ביי ג'ונס הקליטה גרסה נוספת לאלבומה ShowFolk שיצא בשנת 2009. בנוסף, סינתיה אריבו ואריאנה גרנדה מבצעות את השיר בחלקו השני של העיבוד הקולנועי הדו-חלקי למחזמר, הנושא באנגלית את אותו השם – "Wicked: For Good".
"For You Blue" הוא שיר של להקת הרוק הביטלס מהאלבום Let It Be.
השיר נכתב והולחן על ידי ג'ורג' האריסון.
זהו שיר אהבה לאשתו הראשונה של האריסון, הדוגמנית פאטי בויד.
השיר הוא צד ב' לשיר "The Long and Winding Road", שיצא לאור במדינות רבות, אך לא ב, והופיע יחד עם השיר כאשר הסינגל הגיע לראש מצעד "בילבורד הוט 100".
במצעד "קאש בוקס טופ 100", שמדד את ביצועי הסינגלים בארצות הברית בנפרד, הגיע "For You Blue" לשיאו למקום ה-71.
השיר הוא שיר בלוז 12 תיבות בסגנון קאנטרי בלוז.
בעת כתיבת השיר הושפע האריסון משהותו עם בוב דילן והבנד בוודסטוק, בין נובמבר לדצמבר 1968. השיר הוקלט באולפן הלהקה בלונדון בסוף ינואר 1969 ובתחילת ינואר 1970. בקרב מבקרי המוזיקה היו שאהבו את השיר בשל תכונותיו הקלילות וביצועה הטוב של הלהקה.
מנגד, מבקרים אחרים טענו כי הוא חסר חשיבות, במיוחד ביחס לכמה מהלחנים של האריסון שחבריו ללהקה דחו במהלך תקופת הפקת האלבום.
בשנת 1976 כללה חברת קפיטול רקורדס את השיר באלבום האוסף The Best of George Harrison.
גרסה חלופית של השיר הופיעה באלבום האוסף של הביטלס משנת 1996, Anthology 3. פול מקרטני ביצע את השיר במופע מחווה להאריסון, שנערך שנה לאחר מותו בנובמבר 2002.
Football Stars ישראל אלבום המדבקות הרשמי, הוא אלבום איסוף מדבקות מבית חברת Panini האיטלקית , שנוצר מתחילת עונת הכדורגל 2020-21 במטרה להחליף את אלבום הסופרגול.
האלבומים מתרכזים בליגת העל, הליגה הבכירה בכדורגל הישראלי, אך לעיתים הופיעו שחקנים מליגות המשנה או נבחרת ישראל.
מעטפה עולה חמישה שקלים, והיא כוללת חמש מדבקות עימה מקבלים חבילת פרומו נוספת, הכוללת שלושה קלפים נוספים.
בכל עונה ישנם אסים שונים לאיסוף, אותם ניתן להשיג בקופסאות אספן שונות ומגוונות.
כמה חודשים בודדים לאחר יציאת האלבום, פניני משחררת קניית חוסרים באתר שלה במחירים שונים לקלפים רגילים ולקלפים המוכרים כאסים.
לאחר שהופסק ייצור אלבום הסופרגול מסיבות לא ידועות בעונת הכדורגל 2018/2019, חתמה חברת פניני על הסכם עם מנהלת הליגות לכדורגל ועם ההתאחדות לכדורגל בישראל להפקת קלפים ומדבקות של הליגה הישראלית.
בתחילה, הפיקה פניני שני מותגים לשוק הישראלי: Adrenalyn XL – אלבום קלפי משחק, ו-Football Stars – אלבום מדבקות.
לאחר שלוש מהדורות, הופסק שיווק אלבום ה-Adrenalyn XL.
ההסכם המקורי נחתם לשלוש עונות, אך לאור הצלחת האלבומים המשיכה פניני להפיק אלבומים נוספים גם מעבר לתקופה זו.
האלבומים מיוצרים ומודפסים באיטליה על ידי חברת Panini ומופצות בארץ דרך חברת בר הפצה.
Football Stars אלבום המדבקות הרשמי 2020-2021
אלבום מדבקות רשמי זה הוא הראשון שיצא לאחר סיומו של עידן הסופרגול.
בשונה מאלבומי הסופרגול, אלבום זה אינו כלל מדבקות "אס", הניתנות להשגה באמצעות רכישות מיוחדות או שיתופי פעולה מסחריים, אלא מתבסס אך ורק על רכישת מעטפות איסוף או קופסאות אספנים לצורך השלמת האלבום.
בנוסף, לא הוצעו פרסים מיוחדים לאספנים שהשלימו את האוסף.
את האסים ניתן היה להשיג דרך קופסאות אספנים אשר נמכרו בחנויות לצד החבילות הרגילות.
זהו האוסף היחיד שהיה בו קופסת אספנים בצורת הכדור הרשמי של הליגה.
האלבום כלל 454 מדבקות ובהן מדבקת ליגת הבורסה לניירות ערך, מדבקות "אס" לכל קבוצה, מדבקות האירועים המרכזיים, מדבקות של נבחרת ישראל, נבחרת הנשים וכן מדבקות המוקדשות לאגדות עבר.
Football Stars אלבום המדבקות הרשמי 2021-2022
האלבום השני שהתמקד בליגת הבורסה לניירות ערך כלל מדבקות של שחקנים מ-14 הקבוצות המשתתפות בליגה.
בנוסף, כלל האלבום מדבקות "אס" מיוחדות של סמלי הקבוצות, מדבקות של שחקנים מהליגה הלאומית – ליגת המשנה של הכדורגל הישראלי, וכן מדבקות של תגליות, שחקנים צעירים ובולטים.
אלבום זה כלל 440 מדבקות לאיסוף, כשחלק מהן הייתה המדבקה הרשמית של ליגת הבורסה לניירות ערך.
Football Stars אלבום המדבקות הרשמי 2022-2023
אלבום של עונה זו הוא אלבום המדבקות השלישי בסדרה, אך האלבום הראשון המתרכז בשחקני ליגת One Zero.
האלבום כלל שחקנים מ-14 קבוצות שונות בליגה, שחקני על וקפטנים.
האלבום כלל 435 מדבקות בסיסיות בנוסף, כשחלק מהן היו 14 מדבקות "אסים" ומדבקה רשמית של ליגת One Zero.
את האסים ניתן היה להשיג דרך קופסאות אספנים, שנמכרו בחנויות לצד החבילות הרגילות.
Football Stars אלבום המדבקות הרשמי 2023-2024
אלבום זה הוא אלבום המדבקות הרביעי בסדרה והשני המתרכז בשחקני ליגת One Zero..
האלבום כלל תמונות שחקנים מ-14 קבוצות שונות בליגה, תמונות של המנצחים של שנת 2023, התגליות, קפטנים ותמונות מחגיגות של אלופי העונה החולפת.
באלבום זה היו 460 מדבקות בסיסיות, כשביניהן היה ניתן למצוא 20 מדבקות "אסים", מדבקה רשמית של ליגת One Zero, מדבקות של הגביעים השונים בליגה ומדבקת הכדור הרשמי.
את האסים ניתן להשיג דרך קופסאות אספנים, שנמכרו בחנויות לצד החבילות הרגילות.
Football Stars אלבום המדבקות הרשמי 2024-2025
אלבום המדבקות החמישי אך הראשון המתייחס לליגת Winner.
באלבום היו תמונות שחקנים מ-14 קבוצות הליגה, תמונות המנצחים של שנת 2024, שחקנים זרים מובילים בליגה (שנודעו בתואר "World Class"), שחקנים מובילים בליגה (שנודעו בתואר "Star Signing") ומדבקות "Icons" – מדבקות אשר מציגות את השחקנים הבולטים ביותר בכל קבוצה.
יש 450 מדבקות בסיסיות, ותוספת של 18 מדבקות מיוחדות ("אסים") כלומר סה"כ 468 מדבקות באוסף.
האלבום כלל 468 מדבקות שונות לאיסוף, מתוכן 18 מדבקות "אסים", מדבקה רשמית של ליגת Winner, מדבקות של הגביעים השונים בליגה ומדבקת הכדור הרשמי.
Football Stars אלבום המדבקות הרשמי 2025-2026
אלבום המדבקות השישי בסדרת Football Stars והשני המתמקד בליגת Winner.
האלבום כלל תמונות של שחקנים מ-14 קבוצות הליגה, מדבקות המתארות רגעי שיא מהעונה החולפת, מדור ELITE – השחקנים המובילים בליגה, מדור Star Signing – ההחתמות הבולטות של העונה, וכן את היכל התהילה, שכלל מידע על הקבוצות השונות בליגה.
האלבום כלל בסך הכל 470 מדבקות, כשביניהן היה ניתן לאסוף מדבקה רשמית של ליגת Winner, ולראשונה גם מדבקה רשמית של חברת Panini.
לראשונה בסדרה, מדבקות ה"אסים" נכללו גם במעטפות רגילות, בעוד שקופסאות האספנים כללו כ-36 מדבקות דו-צדדיות, כלומר, צד אחד הוא מדבקה לאלבום והצד השני הוא קלף פעולה של השחקן.
Forever (בעברית: לנצח) הוא אלבום האולפן השלישי של להקת הבנות הבריטית ספייס גירלז.
האלבום יצא לאור ב-1 בנובמבר 2000, על ידי חברת התקליטים וירג'ן רקורדס.
זהו אלבום האולפן האחרון של הלהקה ותקופה קצרה לאחר צאתו הלהקה התפרקה.
זהו האלבום הכי פחות מצליח של הלהקה, אשר נכנס למקום השני במצעד המכירות האירופאי, אחרי להקת הבנים ווסטלייף שהגיעה למקום הראשון.
האלבום, ממנו יצאו רק 2 סינגלים, עבר שינוי מוזיקלי מפופ קלאסי, למוזיקת R&B.
השינוי בסגנון המוזיקלי כמו גם הפער בין הסינגל האחרון של להקה שיצא יותר משנתיים לפני צאת האלבום גרמו לירידה בפופולריות של הלהקה והובילו לחוסר ההצלחה של האלבום.
כמו כן, פרישתה של ג'רי האליוול והעבודה במקביל על אלבומי הסולו של חברות הלהקה, לא תרמו גם הם להצלחת האלבום.
האלבום כולל 11 רצועות, כאשר בגרסה המיוחדת שיצאה רק באירופה, האלבום כלל את שני הקליפים של הלהקה לסינגל Holler, והאי-סייד Let Love Lead The Way.
כמו כן, כלל האלבום את הסינגל Goodbye, שיצא בחג המולד של שנת 1998.
"Holler" - יצא לאור ב-23 באוקטובר 2000, כסינגל ראשון מתוך האלבום.
"Let Love Lead The Way" - יצא לאור ב-23 באוקטובר 2000, כסינגל ראשון מתוך האלבום.
הפורין אפיירס הוא מגזין אמריקאי על יחסים בינלאומיים ועל מדיניות החוץ האמריקאית.
הוא מפורסם מאז 1922 על ידי המועצה ליחסי חוץ (Council on Foreign Relations - CFR) שש פעמים בשנה.
ה-CFR הוא קבוצה פרטית שהוקמה בעיר ניו יורק ב-1921, במטרה לקידום הבנת מדיניות החוץ ותפקידה של אמריקה בעולם.
המועצה ליחסי חוץ הורכבה במקור על ידי 75 חברים, רובם עם רקע אקדמאי ומקצועי.
בשנתה הראשונה, המועצה נטתה לדון בעיקר בישיבות במשרדיה הראשיים בעיר ניו יורק.
ברם, חברי המועצה חיפשו להגיע לקהל רחב יותר, וכך החלו לפרסם את המגזין ב-1922.
המועצה מינתה את פרופסור ארצ'יבלד קארי קוליג' מאוניברסיטת הרווארד כעורך הראשון של העיתון.
מאחר שקוליג' לא רצה לעבור מבוסטון לניו יורק, מונה סגן עורך - המילטון פיש ארמסטרונג, בוגר אוניברסיטת פרינסטון והכתב האירופאי של ה"ניו יורק איבנינג פוסט" (או בשמו הנוכחי "ניו יורק פוסט") - שנשלח לניו יורק לטפל בצדדים הטכניים של פרסום המגזין.
ארמסטרונג בחר בצבע התכלת לעטיפת המגזין, ואחיותיו מרגרט והלן, עיצבו את הלוגו (אדם רוכב על סוס) ואת האותיות.
כתב העת "פוריין אפיירס" המשיך את ה"ג'ורנל ליחסים בינלאומיים" (Journal of International Relations) שפורסם בין 1910 ל-1922, וכן את ה"ג'ורנל להתפתחות הגזע" (Journal of Race Development) שפורסם בין 1911 ל-1919.
הכתבה הראשית של הגיליון הראשון של ה"פוריין אפיירס" נכתבה על ידי אליהוא רוט שכיהן כמזכיר המדינה תחת שלטונו של תאודור רוזוולט.
במאמר הפותח רוט כתב שארצות הברית הפכה למעצמה וככזו עליה לידע יותר את הציבור בנושאים בינלאומיים.
ג'ון פוסטר דאלס, בעודו עדיין עורך דין ניו-יורקי, שנים לפני שמונה למזכיר המדינה תחת דווייט אייזנהאואר, כתב אף הוא מאמר בגיליון הראשון בנוגע לקשיים סביב פיצויי המלחמה שהוטלו על גרמניה לאחר מלחמת העולם הראשונה.
ב-1925 המגזין פרסם סדרת מאמרים של האינטלקטואל האמריקאי אפריקאי ויליאם אדוארד בורגהרד דו בויז, ידיד אישי לארמסטרונג, כתב בעיקר על בעיות גזעיות ועל אימפריאליזם.
ואף על פי שבשנותיו הראשונות לא פרסמו נשים רבות בעיתון, בשנות השלושים המאוחרות דורותי תומפסון (Dorothy Thompson), כתבת של הטיים מגזין פרסמה מספר מאמרים.
המגזין הגיע לשיא פרסומו לאחר מלחמת העולם השנייה לאחר שמדיניות החוץ הפכה למרכיב חשוב בפוליטיקה של ארצות הברית, וארצות הברית הפכה לשחקן חשוב בזירה הבינלאומית.
מספר מאמרים חשובים ביותר פורסמו ב"פוריין אפיירס", ובהם עבודתו של ג'ורג' קנאן "הטלגרמה הארוכה" (Long Telegram) שביקרה לראשונה את תורת הבלימה שהיוותה הבסיס למדיניות האמריקאית במלחמה הקרה.
בנובמבר 1949, פרסם כתב העת מאמר של הנשיא הראשון של מדינת ישראל חיים וויצמן, בו הוא תיאר את המהלכים המדיניים שהובילו להקמת מדינת ישראל.
לואיס האל, חבר בצוות תכנון המדיניות האמריקאית, כתב אף הוא מאמר משפיע ב"פוריין אפיירס" ב-1950. מאמרו "על חוסר סבלנות מול אמריקה הלטינית", יצר את המסגרת האנטי קומוניסטית האינטלקטואלית שהצדיקה את מדיניות ארצות הברית כלפי אמריקה הלטינית בתקופה המלחמה הקרה.
מאמרו של האל תיאר שעידוד הדמוקרטיה במדינות אמריקה הלטינית הסתיימו לאחר המלחמה.
הוא הציג בשאט נפש את חוסר היכולת של מדינות אלו להחזיק בעצמאות ולהתקדם לדמוקרטיה.
תיאוריו שימשו מאוחר יותר כהצדקה למאמצי ארצות הברית לסלק את שלטון השמאל מגואטמלה.
בספטמבר 1957, פורסם מאמר של נשיא הרפובליקה הפדרלית הסוציאליסטית של יוגוסלביה יוסיפ ברוז טיטו, בו הוא תיאר את תפיסתו המדינית על רקע הפיצול היוגוסלבי-סובייטי ומעברו לתמיכה בגוש המדינות הבלתי-מזדהות.
באפריל 1973, כחצי שנה לפני מלחמת יום הכיפורים, פורסם מאמר של ראש הממשלה גולדה מאיר בו כתבה כי .
בספטמבר 1976, פורסם מאמר של שר החוץ יגאל אלון בו הוא הציג את תוכניתו המדינית - תוכנית אלון.
המאמר עורר סערה בכנסת, מאחר שהתוכנית לא הייתה מדיניות רשמית של הממשלה, ובעקבות העמדה שהציג אלון שלמדינת ישראל אין טעם להמשיך ולהחזיק ברצועת עזה צפופת האוכלוסייה.
אחד עשר מזכירי מדינה אמריקאים כתבו מאמרים למגזין.
מאז סיום המלחמה הקרה, ובייחוד לאחר פיגועי 11 בספטמבר, קהל הקוראים של המגזין גדל משמעותית.
בפוריינס אפיירס פרסם סמואל הנטינגטון את מאמרו המשפיע התנגשות הציביליזציות בשנת 1992.
באפריל 1992, כשנה לפני הסכמי אוסלו, הוקדש הגיליון למאמרים בנושא פתרונות אפשריים לסכסוך הישראלי-פלסטיני.
בגיליון נובמבר\דצמבר 2003 של המגזין, קנת מקסוול כתב סקירה על ספרו של פיטר קורנבלו "תיק פינושה: מסמכים לא מסווגים על אכזריות ואחריות" (The Pinochet File: A Declassified Dossier on Atrocity and Accountability).
ספר שהעלה את המחלוקת ביחס ליחסיו של הנרי קיסינג'ר עם המשטר הדיקטטורי של אוגוסטו פינושה בצ'ילה וביחס למבצע קונדור.
מקסוול טען שחברים בכירים במועצה ליחסי חוץ, שפעלו לבקשתו של קיסינג'ר, לחצו על עורך ה"פוריין אפיירס", ג'יימס הוג, לתת לוויליאם רוג'רס, ידיד קרוב של קיסינג'ר, לכתוב את הסקירה על הספר במקום מקסוול.
דבר שעמד בסתירה למדיניות המגזין.
בגיליון יוני 2007, פורסם מאמר מסעיר על ידי יוליה טימושנקו, אז מנהיגת האופוזיציה באוקראינה וראש ממשלת אוקראינה לשעבר.
המאמר, בשם "לעצור את רוסיה" ("Containing Russia"), האשים את רוסיה שתחת שלטונו של ולדימיר פוטין בשאיפות התפשטות, וקרא לשאר אירופה לעמוד כנגדם.
שר החוץ של רוסיה, סרגיי לברוב כתב מאמר תגובה, אך משך אותו חזרה בטענת צנזורה של עורכי "הפוריין אפיירס".
מפלגתה של טימושנקו זכתה שוב בבחירות של 2007 והיא הפכה לראש ממשלה פעם נוספת.
באותו גיליון הציג המועמד הדמוקרטי לנשיאות ברק אובמה את דעותיו המדיניות, בין השאר בנושא הסדר קבע לסכסוך הישראלי-פלסטיני.
ב-2009, הושק אתר אינטרנט חדש ForeignAffairs.com, המציע את תוכן המגזין בתוספת טורים מקוונים בלעדיים.
הוא הזהיר, כי דחייה ישראלית של היוזמה באו"ם תוביל להתפרצות אלימות בשטחים, להעמקת בידודה הבינלאומי של ישראל ולהחלשת מעמדה האסטרטגי.
ביוני 2018 הוקדש הגיליון לבירור השאלה אם הדמוקרטיה בעולם הגיעה לקצה, ואנו עומדים בפני עידן פוסט־דמוקרטי.
הגיליון הקדיש מספר מאמרים לנושא, לאור הנתונים של הארגון האמריקאי "פרידום האוס" לפיהם ב–71 מדינות חלה ב–2017 הרעה במצב זכויות האזרח, הרעה הנמשכת 12 שנה, ורק 39% מאוכלוסיית העולם חיים בתנאי חירות.
פוראבר 21 היא רשת ביגוד אמריקאית רב-לאומית המוכרת בגדים ואביזרי אופנה לגברים, נשים ונערות.
לחברה 540 סניפים (נכון ל-2024 ) ברחבי אמריקה, אירופה, אסיה והמזרח התיכון.
רשת forever 21 הידועה במקור בשם "Fashion 21" נוסדה בשנת 1984 בלוס אנג'לס, קליפורניה על ידי דו וון צ'אנג ואשתו דין סונק והייתה מיועדת לילדים ובני נוער בלבד.
הסניף הראשון נפתח באפריל 1984, ברחוב פיגוארואה בפארק היילנד באזור לוס אנג'לס, גודלו היה 900 מ"ר בלבד והוא נשא את השם המקורי: "אופנה 21".
עיצובים מקוריאה הדרומית נמכרו וכוונו לקהל יעד ספציפי והוא הקהילה הקוריאנית-אמריקאית.
הצלחת הרשת גברה ונפתח סניף חדש בכל שישה חודשים, בזמן זה שונה שם הרשת ל-forever 21.
בשנת 1989, Forever 21 פתחה את הסניף ה-11 במספר בקניון פנורמה בקליפורניה, אשר היה הסניף הראשון של הרשת הממוקם בקניון.
עם הצלחת הרשת היא החלה להגדיל את גודלם של הסניפים לסניפים בגודל ממוצע של 5,000 מ"ר לכל סניף.
מאז, Forever 21 פועלת בקניונים גדולים בפריסה ארצית.
ב-1995 פתחה הרשת את הסניף הראשון מחוץ לגבולות קליפורניה, שהיה ממוקם ב"קניון של אמריקה" במיאמי, פלורידה.
עד לשנת 1997 נפתחו 40 סניפים של הרשת בסך הכול והרשת התפשטה בכל רחבי ארצות הברית.
בשנת 1999 הגיעה ההזדמנות לפתיחת חנות בעלת אופי משלה בתוך מרכז האופנה נורת'רידג' עם תצוגת שיווק של עיצובים מחודשים שנמכרו לכל סניפי הרשת.
בשלב זה, Forever 21 גדלה וכך גם גודל הסניפים הממוצע שלה גדל ל-9,000 מ"ר לכל סניף, ואלה ממוקמים בקניונים נחשבים.
החנות הראשונה מחוץ לגבולות ארצות הברית נפתחה בפוארטו ריקו ב-1 באוגוסט 2009.
חנות הדגל של הרשת ממוקמת בטיימס סקוור בניו יורק, בעלת חמש קומות ומשתרעת על פני 9,000 מ"ר.
בספטמבר 2019, הגישה החברה בקשה לפשיטת רגל וביקשה אישור לסגור 178 סניפים בארצות הברית.
בינואר 2020, תחת הנשיא אלכס אוק, החברה סגרה 350 מתוך 815 החנויות הבינלאומיות שלה.
באותו חודש, הרשת השיקה מחדש את החנות המקוונת שלה ב-30 מדינות באמצעות חברת המסחר האלקטרוני Global-e.
בתחילת 2022, שיתפה החברה פעולה עם ספורטס אילוסטרייטד וברבי.
בפברואר 2025, דווח כי החברה עובדת על ארגון מחדש בסיוע חברת BRG כדי להעריך מגוון אפשרויות עבור החברה, לרבות מכירת חוזי שכירות רווחיים כדי למנוע הגשת פשיטת רגל שנייה.
ב-3 במרץ 2025, פיטרה החברה 700 עובדים בקליפורניה ופנסילבניה, והודיעה על סגירת המטה שלה בלוס אנג'לס.
ב-17 במרץ, הגישה בקשה לפשיטת רגל בפעם השנייה.
ב-19 בדצמבר 2011 נפתח הסניף הראשון בישראל, בקניון עזריאלי שבתל אביב שכלל שתי קומות בשטח של 1,800 מ"ר.
ביום הפתיחה הגיעו לסניף כ-4,000 לקוחות.
חנות זו הייתה חלק מהזמן במקום ה-5 מבין סניפי הרשת בעולם בכמות המכירות הגבוהה ביותר.
הסניף השני של המותג נפתח ב-21 בנובמבר 2013 בשטח של 1,500 מ"ר, בקריון בקריית ביאליק, בה שווקו לראשונה בישראל פריטים של הרשת לילדות.
ב-30 בינואר 2014 נפתח סניף של החנות בגראנד קניון בבאר שבע ולאחריה נפתח סניף החנות בקניון מלחה בירושלים.
במרץ 2015 פתחה הרשת שני סניפים: הראשון בקניון איילון ברמת גן, והשני במתחם "ביג פאשן" באשדוד.
ב-2016 נפתח סניף חדש של הרשת בקניון הזהב בראשון לציון.
ב-2018 הרשת סגרה את סניפה בקניון גינדי TLV בתל אביב, זאת לאחר שסגרה את סניפיה בקניון איילון ברמת גן, בקניון מלחה בירושלים, בגרנד קניון באר שבע ובקריון.
ביוני 2020 לא היו לרשת סניפים בישראל.
ב-2012 מחזור מכירות החברה ברחבי העולם עמד על כ-2 מיליארד דולר בשנה, כאשר בישראל המכירות עמדו על ממוצע של 70 מיליון שקלים בשנה.
ב-2019 הרשת נכנסה לקשיים כלכליים.
בספטמבר 2019 החברה הגישה בקשה לפשיטת רגל, כתוצאה מהפסדים נרחבים בפעילותה הבינלאומית.
בפברואר 2020 נרכשה על ידי שלושה קונים המעוניינים להרחיב את הפעילות הבינלאומית של החברה ובכך ניצלה מפשיטת רגל.
רשת Forever 21 מחזיקה ומפעילה חנויות רבות בפורמטים שונים.
הפורמטים הפועלים בחנויות עצמן הם: Forever 21 ,XXI Forever ו-Heritage 1981. ישנם פורמטים נוספים הפועלים מחוץ לחנויות כגון: Forever 21+ ,Love 21 יולדות, Forever 21 Girls, ו-21 Men.
Forever 21 - הפורמט העיקרי של נשים הכולל בגדים אביזרים, בגדי ספורט, תיקים, הלבשה תחתונה, בגדי ים ונעליים.
הבגדים מחקים מגמות אופנה קוריאנית, אירופאיות ואמריקניות.
XXI Forever - חנויות הדגל הגדולות ביותר.
For Lover 21 - חנות בוטיק בסגנון צרפתי הכוללת אביזרים, תיקים, נעליים ומוצרי קוסמטיקה לנשים.
+Forever 21 (מחלקה בחנות) - נקראה בעבר "האמונה 21".
קו אופנה לבגדי נשים במידות גדולות במיוחד.
Love 21 - קו עכשווי לנשים המכיל בגדים בסגנונות המתאימים לנשים בגיל 21 ומעלה ובנוסף במידות גדולות יותר.
קו זה מכיל בגדי היריון.
Forever 21 Girls - ידוע בשמו הקודם HTG81. זהו קו לנערות צעירות בגיל העשרה המתחילות את גיל התבגרות.
21 Men - נקרא בעבר Heritage 1981 גברים.
זהו קו הלבשה לגברים המותאם לסגנון הפופולרי.
Heritage 1981 - חנויות בסגנון וינטאג'.
Forever 21, רכשה בנוסף את רשת חנויות הבגדים Gadzooks.
Foreign Policy (תרגום מילולי: מדיניות חוץ) הוא כתב עת דו-שבועי אמריקאי העוסק בפוליטיקה, ביחסים בינלאומיים, במדיניות הפנים ובמדיניות החוץ של ארצות הברית ובעסקים.
המגזין נוסד בשנות השבעים של המאה ה-20, בזמן מלחמת וייטנאם, על ידי פרופסור סמואל הנטינגטון וחברו וורן מנשל.
מטרת המגזין הייתה לתת ביטוי לדעות והשקפות שונות בנוגע למדיניות החוץ של ארצות הברית.
בשנים 1996–2009 היה עורכו הראשי מויסס נעים, השתנה כתב העת מרבעון בעל פרופיל אקדמי למגזין דו-שבועי הפונה לקהל הרחב.
תחת ניהולו של נעים זכה המגזין שלוש פעמים בפרס מגזין לאומי .
ב-2008 נרכש המגזין בידי "וושינגטון פוסט", ותפוצתו הורחבה.
המגזין נמכר בכל רחבי העולם.
החל משנת 2009 עמדה בראש העיתון סוזן גלאסר כעורכת הראשית.
היא הוחלפה בתפקידה על ידי דייוויד רותקופף ב-2012. רותקופף ערך את המגזין עד 2017. מ-2017 עד 2020 עמד בראש העיתון העורך הראשי ג'ונתן טפרמן.
בנובמבר 2020 הוחלף בתפקיד על ידי ראוי אגראוואל.
Forbidden הוא אלבומה השמונה עשר של להקת ההבי מטאל הבריטית בלאק סבאת' שיצא לאור ביוני 1995.
האלבום הוקלט בין 1994 ל-1995 באולפני "Parr Street Studios" שבליברפול ובאולפני "Devonshire Studios" שבלוס אנג'לס.
אלבום זה הוא אחרון עם הזמר טוני מרטין לאחר שהשתתף עם הלהקה בחמישה אלבומים.
למעשה, לאחר הוצאת אלבום זה פרשה הלהקה מעבודתה, עד לאלבום האיחוד 13 שיצא בשנת 2013, שבו לראשונה מאז 1978, השתתף הסולן המקורי של הלהקה אוזי אוסבורן.
חברי הלהקה באלבום זה כללו את ההרכב שניגן באלבום Tyr.
בארצות הברית נמכר האלבום בסך הכל בכ-190,000 עותקים.
מבחינה ביקורתית נקטל האלבום על ידי כל מבקרי המוזיקה.
בראדלי טוריאנו (Bradley Torreano) מאתר Allmusic העניק לאלבום כוכב אחד מתוך חמישה וכתב: "עם שירים משעממים, הפקה איומה וביצועים חסרי השראה, בהחלט ניתן היה למנוע את זה"; טוריאנו הוסיף כי "קשה להצביע על אלבום של בלאק סבאת' גרוע יותר מזה".
כל מילות השירים נכתבו על ידי טוני איומי, מלבד השיר "The Illusion of Power" שנכתב על ידי טוני מרטין ואייס-טי; המוזיקה נכתבה על ידי חברי הלהקה
ניל מורי - גיטרה בס
אייס טי (להקת בודי קאונט)- קולות בשיר "The Illusion of Power"
ארני סי (להקת בודי קאונט) - הפקה מוזיקלית, מיקסינג
Forever, Michael הוא אלבום האולפן הרביעי של הזמר מייקל ג'קסון שיצא בשנת 1975. האלבום יצא בסמוך לסיום החוזה של ג'קסון בחברת מוטאון ולכן החברה לא השקיעה כלל בקידום האלבום.
הדבר בא לידי ביטוי במכירות הנמוכות של האלבום, ביחס לאלבומים הקודמים.
האלבום לא הופיע במצעדי המכירות, למעט שבוע אחד בו הגיע למקום ה-101 במצעד ה-בילבורד200.
האלבום היה מוכן כבר בתחילת שנת 1974, אך בשל ההצלחה הגדולה של האלבום "Dancing Machine" של "חמישיית ג'קסון" שיצא באותה השנה הוחלט לדחות את הוצאת האלבום לינואר 1975. שירי האלבום הופקו על ידי 5 מפיקים: האחים אדוארד ובראין הולנד, האל דייוויס, פרדי פרן וסאם בראון.
הסגנון המוזיקלי של האלבום היה שונה מאוד מסגנון הדיסקו שאפיין את האלבום שהוציאה "חמישיית ג'קסון" ונטה יותר לבלדות רכות ולסגנון R&B.
3 משירי האלבום יצאו כסינגלים: "We're Almost There" שיצא בפברואר 1975, "Just A Little Bit Of You" שיצא באפריל אותה שנה ו-"One Day In Your Life".
האחרון יצא שוב כסינגל באפריל 1981, כחלק מאלבום אוסף שיצא על ידי חברת "מוטאון".
בשנת 1994 יצא האלבום במהדורה מחודשת על גבי תקליטור.
Forever (בעברית: לנצח) הוא השיר שייצג את בלארוס באירוויזיון 2018 שהתקיים בליסבון, פורטוגל.
השיר בוצע על ידי הזמר האוקראיני אלקסיב, נכתב והולחן על ידי קירילו פבלוב ואיוואן מטישנקו.
השיר נבחר ב-16 בפברואר 2018 בתחרות "הגמר הלאומי הבלארוסי" ששודרה בערוץ Belarus 1 והיוותה את הקדם הבלארוסי.
"Forever" (גרסת אירוויזיון) - 3:08
מקוםתאריך יציאהפורמטחברת תקליטיםעולם6 באפריל 2018הורדה דיגיטליתיוניברסל מיוזיק גרופ
Forever (בעברית: לנצח) הוא סינגל של הזמרת מריה קארי מתוך אלבומה Daydream.
הוא יצא לאור ב-10 במרץ 1996, כסינגל החמישי מהאלבום, על ידי חברת התקליטים קולומביה רקורדס, לתחנות הרדיו בלבד.
השיר הגיע למקום השני במצעד השירים העכשוויים למבוגרים.
השיר נכתב והופק על ידי קארי עצמה, ביחד עם וולטר אפנסייב והעובדה עליו התבצעה במהלך 1995. מבחינה לירית, בשיר קארי פונה לבן זוגה לשעבר ואומרת לו שלמרות שהם כבר לא ביחד היא תמיד תזכור אותו לנצח, כפי שהוא חושב שהיא תזכור אותו.
מבחינה מוזיקלית השיר הוא שיר מסוג פופ ו-R&B, בדומה לשירים נוספים מתוך האלבום בו הוא נכלל.
הקליפ לשיר מכיל אוסף של קטעי וידאו מתוך ההופעות שלה בטוקיו, שהתקיימו במסגרת סיבוב ההופעות "Daydream World Tour", כאשר רוב הקליפ מכיל את הקטעים של הביצוע של השיר עצמו מתוך שלוש ההופעות בטוקיו.
השיר הופץ כסינגל לתחנות הרדיו בארצות הברית בלבד ובעוד מספר מצומצם של מדינות בעולם מה שגרם להצלחה המועטה שלו.
בקנדה השיר הצליח להגיע למקום האחת עשרה, בארצות הברית השיר לא נכנס למצעד הרשמי של המדינה בשל החוק באותה תקופה ששירים שלא הופצו באופן רשמי לא יוכלו להיכנס למצעד אך הוא הגיע למקום התשעי במצעד הרדיו הרשמי של המדינה.
באוסטרליה לא זכה להצלחה כאשר הגיע למקום ה-77 בלבד וכך גם בניו זילנד ובהולנד ששם הגיע למקומות הארבעים והארבעים וארבע.
Forever (בעברית: לנצח) הוא אלבום הרמיקס של הזמרת-יוצרת הישראלית עפרה חזה.
האלבום יצא לאור ב-25 במרץ 2008, על ידי חברת התקליטים אדל רקורדס.
האלבום מכיל רמיקסים של שירים משני אלבומיה הבינלאומיים שיצאו בסוף שנות ה-80: Shaday ו-Desert Wind, האלבום הישראלי "שירי תימן" וכן שיר חדש "The Poem", שמכיל הקראה של חזה לשירים של רחל המשוררת, "ידיך רכות", "להקיץ ולדעת", "בלילה" ו"במו ידי" שהוקראו במסגרת תוכנית הרדיו השבועית של חזה ברדיוס 100FM משנת 1995.
האלבום יצא בשנת 2008, לציון 20 שנים לפריצתה של חזה באירופה.
גרסאות אלבום הרמיקסים שיצאו ברוסיה וגרמניה כללו בתוכן 14 רצועות, בעוד שהגרסה הסטנדרטית של אלבום הרמיקסים כוללת 16 רצועות בסך הכל.
בגרסה הסטנדרטית של אלבום הרמיקסים נכללים שני רמיקסים נוספים ל-"Im Nin'alu".
"Forever & Always" (בעברית: "לְעוֹלָם & לְתָמִיד" או "לְעוֹלְמֵי עַד") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השני שלה, Fearless (2008).
השיר התווסף לאלבום רגע לפני שהונפק.
"Forever & Always" נכתב והופק על ידי סוויפט, והופק על ידי נייתן צ'פמן.
הוא שיר פופ רוק עם מילים על מערכת יחסים שהתפרקה.
המבקרים ראו את השיר קליט אך בסיסי, והרגישו שהוא מהווה את התקדים לשירי הסימן המסחרי של סוויפט בנוגע למערכות יחסים שהתפרקו.
אף על פי שלא הופץ כסינגל, "Forever & Always" הגיע בשיאו ל-40 העליונים במצעד הבילבורד הוט 100 ובקנדה הוט 100, וקיבל את תואר הפלטינה על ידי איגוד תעשיית ההקלטות האמריקאי (RIAA).
בהשראת הפרידה שלה מהזמר האמריקאי, ג'ו ג'ונאס, סוויפט כתבה והקליטה במהירות את השיר ברגע האחרון עבור אלבומה, Fearless.
כפי שסוויפט הסבירה בריאיון אודות הרצועות מהאלבום, "Forever & Always" נכתב על גבר בחייה שהיא יכלה לראות "מתרחק ממנה לאט לאט" ועל הבלבול שחשה בהתמודדות עם מערכת יחסים מתפוררת שכזו.
בריאיון לרולינג סטון, סוויפט תיארה את התפרקותה של מערכת היחסים ההיא כחוויה "ממש דרמטית ומטורפת" שהיא "[צריכה] לטפל בה" באמצעות המוזיקה שלה.
היא הפצירה בפני מייסד ונשיא חברת התקליטים ביג משין רקורדס, סקוט בורצ'טה, לאפשר לה לכלול את השיר באלבום, יום לפני שהגרסה הסופית שלו הונפקה.
ג'ונאס התייחס לשיר בריאיון של מגזין Seventeen, שפורסם ביוני 2009. כשדיבר עליו, הוא אמר שלא הפריע לו שסוויפט כתבה שיר על מערכת היחסים שלהם.
"זה תמיד נחמד לשמוע את הצד השני בסיפור".
בשנת 2009, סוויפט הקליטה מחדש את השיר כבלדה אקוסטית עבור מהדורת הפלטינה של Fearless.
ב-"Forever & Always", סוויפט מדברת על מערכת היחסים שלה עם בן זוגה, שעדיין "לא התקשר" אף על פי שבשלב מוקדם יותר במערכת היחסים שלהם, הוא הכריז שהם יהיו ביחד "לעולמי עד".
זהו שיר פופ רוק הכולל שימוש בכלי נגינה הקשורים למוזיקת קאנטרי, כדוגמת כינורות וגיטרות.
בדומה לשירים אחרים ב-Fearless, "Forever & Always" מתאר את התפיסה של סוויפט לגבי יחסים רומנטיים כנערה מתבגרת, שמכנה את בן זוגה לשעבר כ"ילד קטן ומפוחד".
לעומת זאת, בניגוד לחלק רב מ-Fearless, השיר אינו משלב דימויים הלקוחים מהאגדות, אלא מתמקד בשיברון לב בחיים האמיתיים.
פרון, אקדמאי העוסק במוזיקה, החמיא להפקה הידידותית לרדיו של השיר, אך הרגיש שהוא "בסיס ומסחרי מדי" בשביל זמרת-יוצרת.
ג'ניפר קישין ארמסטרונג מבילבורד, ציינה שכתיבת השירים של סוויפט ב-"Forever & Always" מרמזת על השירים הבאים שלה על נקמה ובוז לבני זוג לשעבר.
נייט ג'ונס מ-Vulture הסכים, וטען שהשיר נכתב בהשראת ג'ו ג'ונאס.
במשך, הוסיף שהשיר הציג את כישורי כתיבת השירים המסחריים של סוויפט אודות רומנטיקה כושלת.
ברולינג סטון הוא דורג במקום ה-101 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות73רולינג סטוןכל 206 השירים של טיילור סוויפט, לפי דירוג101BuzzFeed167 השירים הטובים ביותר של טיילור סוויפט, לפי דירוג78NMEהשירים הטובים ביותר של טיילור סוויפט, לפי דירוג35Paste158 השירים הטובים ביותר של טיילור סוויפט, לפי דירוג39Vulture179 השירים הטובים ביותר של טיילור סוויפט, לפי דירוג20
"Forever & Always" בוצע באופן קבוע ברשימת השירים של סיבוב ההופעות הראשון של סוויפט, "Fearless Tour".
במהלך ההופעה ב-22 במרץ 2013 בשארלוט, שהתקיימה במסגרת "The Red Tour", ביצעה סוויפט את "Forever & Always" במקום "I Almost Do".
היא ביצעה אותו שוב ב-15 בספטמבר 2018, במקום "All Too Well", במהלך ההופעה באינדיאנפוליס "Reputation Stadium Tour".
"Forever & Always" בוצע בשדה פיננסי של לינקולן בפילדלפיה, פנסילבניה, ב-13 במאי 2023.
מקוםתאריםמכירותארצות הברית (RIAA)פלטינה1,000,000סיכוםבכל העולם1,290,000 מכירות + הזרמת מדיה בלבד
"" (בעברית: "לְעוֹלְמֵי עַד (גרסתה של טיילור)") היא גרסת ההקלטה החוזרת של "Forever & Always" של הזמרת-יוצרת האמריקאית טיילור סוויפט.
השיר נכתב על ידי סוויפט והופק על ידי סוויפט וכריסטופר רו.
הוא יצא לאור ב-9 באפריל 2021, על ידי חברת התקליטים ריפבליק רקורדס, כרצועה ה-11 ב-; הקלטה חוזרת של אלבומה Fearless, משנת 2008. קליפ המילים הרשמי של "" הועלה ליוטיוב ב-30 באפריל 2021.
Foreign Affair (בעברית: יחסים בינלאומיים) הוא אלבום האולפן השביעי של הזמרת-יוצרת האמריקאית טינה טרנר.
האלבום יצא לאור ב-13 בספטמבר 1989, על ידי חברת התקליטים קפיטול רקורדס.
עם יציאתו נכנס האלבום אל המקום הראשון במצעד האלבומים הבריטי.
ב-AllMusic זכה האלבום לביקורת חיובית, תוך שהוענק לו ציון של שלושה כוכבי זהב מתוך חמישה בסך הכל.
האלבום נחת במיקום נמוך במצעד הבילבורד 200, אך לאחר כמה שבועות במצעד, הצליח להגיע אל המקום ה-31. בסך הכל, צעד האלבום במצעד במשך 21 שבועות, תוך שקיבל מטעם איגוד תעשיית ההקלטות האמריקאי את תואר הזהב, על מכירות של למעלה מחצי מיליון עותקים במדינה.
במצעד האלבומים הבריטי התברג האלבום בשבוע צאתו במקום הראשון.
במהלך 18 חודשים שהה האלבום במצעד, תוך שחווה שם עליות ומורדות.
בשנת 1990 ובשנת 1991, המשיך האלבום לצעוד במצעד.
במרוצת השנים, קיבל האלבום את תואר הפלטינה המחומשת מטעם איגוד תעשיית ההקלטות הבריטי, על מכירות של למעלה מ-1,500,000 עותקים במדינה, דבר אשר הופך אותו לאחד מהאלבומים הנמכרים ביותר במדינה בשנות ה-80 של המאה ה-20.
האלבום זכה להצלחה גם באוסטריה והגיע אל המקום הראשון במצעד האלבומים של המדינה, תוך שקיבל את תואר הפלטינה המשולשת על מכירות של למעלה מ-150,000 עותקים במדינה.
בין היתר, נמכר האלבום בלמעלה מ-300,000 עותקים בצרפת.
מקוםתאריםמכירותאוסטריה (IFPI Austria)פלטינה 3×150,000אוסטרליה (ARIA)פלטינה70,000איטליה (FIMI)פלטינה 2×500,000ארצות הברית (RIAA)זהב500,000בריטניה (BPI)פלטינה 5×1,500,000גרמניה (BVMI)פלטינה 2×1,000,000דנמרק (IFPI Denmark)פלטינה 2×200,000הולנד (NVPI)פלטינה100,000ניו זילנד (RMNZ)זהב7,500ספרד (PROMUSICAE)פלטינה100,000פינלנד (Musiikkituottajat)פלטינה86,895צרפת (SNEP)זהב 2×331,900קנדה (Music Canada)פלטינה100,000שוודיה (GLF)פלטינה100,000שווייץ (IFPI Switzerland)פלטינה 4×200,000סיכוםבכל העולם6,000,000
Forever Neverland (בעברית: לנצח ארץ לעולם לא) הוא אלבום האולפן השני של הזמרת-יוצרת הדנית מו.
האלבום יצא לאור ב-19 באוקטובר 2018 על ידי חברת התקליטים קולומביה רקורדס.
האלבום הגיע למקום הראשון במצעד האלבומים של דנמרק.
Forest Hills Drive: Live הוא אלבום ההופעה הראשון של הראפר האמריקאי ג'יי קול.
האלבום יצא לאור ב-28 בינואר 2016, בסמוך ליום הולדתו ה-31 של קול, על ידי חברות התקליטים דרימוויל רקורדס, רוק ניישן וקולומביה רקורדס.
האלבום הוקלט בהופעתו של קול ב-30 באוגוסט 2015 בפאייטוויל שבקרוליינה הצפונית.
האלבום הגיע למקום ה-11 במצעד אלבומי ה-R&B/היפ-הופ.
Forever הוא סינגל שהוקלט על ידי הראפר הקנדי דרייק והראפרים האמריקאים קניה וסט, ליל ויין ואמינם, מתוך פסקול סרט הדוקומנטרי More than a Game של לברון ג'יימס.
השיר יצא לאור ב-27 באוגוסט 2009, כסינגל השלישי מתוך הפסקול, על ידי חברות התקליטים זון 4, אינטרסקופ רקורדס, שיידי רקורדס ואפטרמת' אנטרטיינמנט.
השיר נכלל גם בהוצאה המחודשת של אלבום האולפן השישי של אמינם, Relapse, הנקראת Relapse: Refill.
השיר הופק על ידי בוי-1דה, שהפקתו שומשה במקור על ידי הראפר הקנדי קרדינל אופישל וצמד המפיקים האמריקאי אר סיטי בתחילת 2008, בשיר "Bring It Back".
בסופו של דבר, קרדינל לא השתמש בשיר באלבומו, ומאוחר יותר הוא נמכר לדרייק, שהוציא אותו בסוף 2008 כ-"I Wan't This Forever", יחד עם ליל ויין וקיד קיד .
בגרסתו של השיר שיצאה ב-2009 בשם "Forever", משתתפים לצד דרייק קניה וסט, ליל ויין ואמינם.
הווידאו קליפ של השיר צולם במלון פונטבלו שבמיאמי בתחילת ספטמבר 2009. עם זאת, חלקו של אמינם בקליפ צולם בדטרויט עקב בעיות תזמון.
הקליפ צולם ובוים על ידי הייפ ויליאמס .
בקליפ מופיע לברון ג'יימס משחק במשחקי וידאו, ומופיעים גם קטעים מתוך סרטו, More than a Name, שבפסקולו נכלל השיר.
גם הראפר בירדמן מופיע בקליפ לקראת סופו.
ב-3 בספטמבר 2009, נכנס השיר לראשונה למצעד שירי ה-R&B\היפ הופ, במקום ה-58, ובשיאו הגיע למקום השני.
בשבוע של 25 בספטמבר, השיר הופיע לראשונה במצעד הבילבורד הוט 100 במקום השמיני, ובכך הפך לבכורה הגבוהה ביותר של דרייק באותה תקופה במצעד, וכן לסינגל השלישי שלו שהגיע לעשירייה הפותחת במצעד.
במצעד שירי הראפ, הגיע השיר למקום הראשון, ובכך היה לשיר הראשון של דרייק שהגיע למקום הראשון במצעד זה.
נכון לאפריל 2013, השיר מכר 3,265,000 עותקים דיגיטליים בארצות הברית, והיה לשיר הראשון של דרייק שמכר 3 מיליון עותקים במדינה.
שנהפרסקטגוריהתוצאה2010פרסי ה-BETשיתוף הפעולה הטוב ביותרפרסי ההיפ הופ של ה-BETפרס ה-Reese's Perfect Combo
מדינהתוארמכירות בריטניה (BPI) זהב 400,000 ארצות הברית (RIAA) פלטינה ×6 6,000,000
"For the Love of a Daughter" (בעברית: למען אהבת הבת) הוא שיר של הזמרת האמריקאית דמי לובאטו, מתוך אלבום האולפן השלישי שלה Unbroken.
השיר נכתב על ידי לובאטו והסולן לשעבר של להקת דה אקדמי איז..., ויליאם בקט, בזמן שהפקת השיר בוצעה על ידי טובי גד.
השיר יועד במקור להיכלל באלבום האולפן השני של לובאטו Here We Go Again, אך נחשב לנועז מדי לקהל הצעיר שלה באותה התקופה.
השיר זכה לשבחים מצד מבקרי המוזיקה, ששיבח רבות את תוכנו הלירי ואת כנותה ופגיעותה של לובאטו בקולה.
השיר מתייחס למערכת היחסים המתוחה של לובאטו עם אביה.
נכון לחודש אוקטובר 2018 צבר השיר מעל ל-17 מיליון השמעות בפלטפורמת הזרמת המוזיקה ספוטיפיי.
השיר הולחן על ידי דמי לובאטו וויליאם בקט, סולן הלהקה האמריקאית דה אקדמי איז....
הוא הופק, עבר מיקס ותוכנת על ידי טובי גד, שסיפק גם את כלי הנגינה בשיר.
במקור הוא הוקלט כשיר פופ רוק ונועד להופיע באלבום השני של לובאטו, Here We Go Again, שיצא לאור בשנת 2009. למרות שלא תכננו לכתוב שיר אישי, "שיחה מאוד ארוכה" עם בקט הביאה לכתיבת השיר.
עם זאת, לובאטו ומנהליה חשו שנושא השיר יהיה יותר מדי עבור הקהל הצעיר שלה.
בראיון למגזין "וומנ'ס וור דיילי" הסבירה לובאטו: גם כמה שירים "רגשיים" אחרים הוקפאו.
מאוחר יותר נכלל השיר שכתבה וביצעה לובאטו באלבום האולפן השלישי שלה, Unbroken, שיצא לאור ב-20 בספטמבר 2011, חודשים ספורים לאחר שלובאטו הודיעה על עזיבתה את הסדרה "תנו לסוני צ'אנס".
השיר מתאר את מערכת היחסים של לובאטו עם אביה המנוכר, שאותו כמעט ולא ראתה לאחר שהתגרשו הוריה כשהייתה בת שנתיים.
כתבת מ-Sputnikmusic פירשה את מילות השיר כשיר על מערכת היחסים שלה עם אביה האלכוהוליסט שנראה שלא ראה בה סיבה מספיק טובה להפסיק לשתות ולהיות שם בשבילה כשהיא זקוקה לו.
"For the Night" (בעברית: להלילה) הוא שיר של הראפר האמריקאי פופ סמוק, בו משתתפים הראפרים האמריקאים ליל בייבי ודה-בייבי.
הוא יצא לאור כסינגל השלישי מתוך אלבום הבכורה של פופ סמוק, "Shoot for the Stars, Aim for the Moon".
במקור, השיר אמור היה אמור להיות מבוצע עם YoungBoy Never Broke Again, אולם פופ סמוק הרגיש כי "העיתוי לא היה נכון".
זהו השיר המצליח ביותר של פופ סמוק במצעדים השונים, והופיע לראשונה במקום השישי במצעד הבילבורד הוט 100.
"Forever" (בעברית: "לנצח") הוא אלבום הבכורה של המפיק מוזיקלי השוודי אלסו.
האלבום יצא לאור ב-25 במאי 2015 על ידי חברות התקליטים דאף ג'אם ווירג'ין רקורדס.
מדינהתאריך יציאהפורמטגרסהחברת תקליטיםמקורעולם25 במאי 2015תקליטור • הורדה דיגיטלית • סטרימינגסטנדרטית • דלוקסדאף ג'אם • וירג'ין רקורד
For the Girls (בעברית: עבור הבנות) הוא אלבום האולפן השביעי של הזמרת והשחקנית האמריקאית קריסטין צ'נוות'.
האלבום יצא לאור ב-27 בספטמבר 2019, על ידי חברת התקליטים קונקורד רקורדס.
באלבום נכללת הקלטה מחודשת של השיר "You Don't Own Me", בה מתארחת הזמרת-יוצרת אריאנה גרנדה.
האלבום הגיע למקום ה-68 במצעד הבילבורד 200.
בהמשך, הוסיפה שהאלבום יכלול דואטים עם אמנים כמו פרטון וריבה מקנטייר ודואטים עם הזמרת-יוצרת אריאנה גרנדה וזמרת ה-R&B ג'ניפר הדסון.
קליפ המילים של "You Don't Own Me", דואט עם אריאנה גרנדה, יצא באותו היום בו יצא האלבום; ב-27 בספטמבר 2019.
מדינהתאריך יציאהגרסהפורמטחברת תקליטיםמקורעולם27 בספטמבר 2019רגילההזרמת מוזיקה • הורדה דיגיטליתקונקורד
Forever (בעברית: לָנֶצַח) הוא שיר שהוקלט על ידי להקת בנות הקיי-פופ הדרום קוריאנית, אספה.
השיר יצא לאור ב-5 בפברואר 2021, על ידי חברות התקליטים דרימוס ו-SM אנטרטיינמנט, כסינגל שלא מתוך אלבום וכסינגל השני של הלהקה.
השיר הגיע למקום ה-11 במצעד שירי העולם הדיגיטליים.
ב-29 בינואר 2021, SM אנטרטיינמנט הודיעה שהלהקה תחזור להוציא מוזיקה חדשה וציינה את "Forever", כשיר הבא שעתיד לצאת לאור.
ב-1 בפברואר 2021 פורסמו תמונות קונספט של קרינה ונינגינג.
למחרת פורסמו תמונות קונספט של וינטר וג'יזל.
"Forever" נכתב והולחן על ידי יו יאנג-ג'ין, לצד הפקה של לי-סומן.
ב-6 בפברואר 2021 פרסמה הלהקה את הופעתה עם השיר, בגרסה שנקראה "Cozy Winter Cabin".
בהופעה, חברות הלהקה יושבות בבקתה כשהשלג יורד בחוץ.
ב-8 בפברואר הופצה גרסה נוספת בשם "Glitter Snowball".
ב-10 בפברואר פרסמה הלהקה את הגרסה השלישית והאחרונה, "Romantic Street".
נכון לאוקטובר 2021, מונה הצפיות של הקליפ עומד על למעלה מ-45 מיליון צפיות.
מדינהתאריך יציאהפורמטחברת תקליטיםמקורעולם5 בפברואר 2021הזרמת מוזיקה • הורדה דיגיטליתדרימוס • SM
"Forever My Love" (בעברית: "לנצח אהבתי") הוא סינגל שהוקלט על ידי הזמר האנגלי אד שירן בהשתתפות הזמר הקולומביאני ג'יי באלווין.
הוא יצא לאור ב-25 במרץ 2022, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום.
השיר נכתב על ידי באלווין ושירן לצד מייקל בראן, ג'סטין קווילס, קווין מורנו.
ב-21 במרץ 2022 סיפר שירן שהוא ובאלווין נפגשו בחדר כושר בניו יורק בשנת 2021. לאחר מכן הם בילו יחד את שארית היום, והחלו לשוחח על שיתוף פעולה אפשרי ביניהם.
לקראת חג המולד נפגשו השניים באולפן הקלטות, שם כתבו את "Forever My Love" ואת "Sigue".
שירן, ששר בספרדית בשירים, ציין כי זה היה מאתגר עבורו ללמוד שפה זרה.
באלווין הצהיר כי הוא שמח ששירן נפתח לעולם הרגאטון הלטיני.
כשבוע לפני יציאת השירים התראיין שירן ל-Project NZ בניו זילנד, וציין כי ההוצאה הבאה שלו תכוון בעיקר לקהל לטיני, ולא לקהל היעד ה"רגיל" שלו.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16.6 מיליון השמעות.
הווידאו קליפ הרשמי של השיר פורסם ב-25 במרץ, לצד הווידאו קליפ של "Sigue".
הוא מציג את שירן ואת באלווין מבצעים את השיר באולפן הקלטות על רקע שחור-לבן.
נכון לאוגוסט 2022 עומד מונה הצפיות של הקליפ על למעלה מ-15 מיליון צפיות.
"Forever" (בעברית: "לנצח") הוא שיר שהוקלט על ידי הזמר-יוצר הקנדי ג'סטין ביבר יחד עם הראפרים האמריקאים פוסט מאלון וקלבר.
השיר יצא לאור ב-14 בפברואר 2020, כסינגל השלישי מתוך אלבום האולפן החמישי של ביבר, Changes, על ידי חברת התקליטים דאף ג'אם.
עם יציאתו, נכנס אל המקום ה-29 במצעד הסינגלים הבריטי, למקום ה-24 במצעד בילבורד הוט 100, ואף שבר שיא כשנכנס ל-40 המובילים ביותר מ-15 מצעדים במדינות שונות.
ב-8 בספטמבר 2016 יצא הסינגל "Deja Vu" אשר היווה את שיתוף הפעולה הראשון בין הזמר-יוצר הקנדי ג'סטין ביבר והראפר האמריקאי פוסט מאלון.
ב-6 בדצמבר 2019 חשף ביבר קעקוע של המילה "Forever" על צווארו, מה שהוביל לספקולציות כי זהו יהיה שמו של האלבום הבא שלו כפי שבעבר קעקע את שמות אלבומיו BELIEVE ו-Purpose.
ב-1 במרץ 2020 דווח באתר TMZ כי פוסט מאלון מתוכנן להשתתף באחד השירים מאלבום האולפן החמישי של ביבר.
עוד פורסם, כי נכון לאותה שעה ביבר סיים להקליט את קטעי השירה שלו בשיר.
ב-5 בפברואר חשף ביבר את רצועת אלבומו החמישי, Changes, בה נכלל גם השיר "Forever" בתור הרצועה השביעית ובשיתוף פעולה עם פוסט מאלון ואמן ההיפ הופ והראפ, Clever.
השיר יצא לאור ב-14 בפברואר 2020, כסינגל השלישי מתוך האלבום.
נכון לנובמבר 2022 השיר צבר מעל לכ-7 מיליון צפיות ביוטיוב.
"Forever" הוא שיר בסגנון טראפ באורך של 3:40 דקות ובקצב של 136 פעימות לדקה.
מבחינה מילולית הוא שיר אהבה באנגלית אשר מבטא רגשות של צורך להיות עם בת הזוג לנצח .
האנה מיילריאה מהמגזין הבריטי NME כתבה כי באופן לא מפתיע, השיר עוסק ברצונו של ביבר להיות עם בת זוגו לכל החיים, מה שמבטא כי הנישואים שלו עם היילי בולדווין מחלחלים לאלבום החדש.
ג'רמי הליגר מכתב העת האמריקאי וראייטי ציין את השימוש של השיר ב"סינת'ים צנועים", שאותם אפיין ככאלו "הנשמעים כמו טיפות מים".
אלכסיס פטרידיס מהעיתון הבריטי הגרדיאן השווה את ההגשה הווקאלית בשיר לראפ.
לין שארפ מ-HotNewHipHop שיבחה את השירה ב-"Forever", בתחושה שביבר ומלון "מחמיאים זה לזה" בצורה חלקה, ושהקול של Clever משקף את "הטבע התשוקה" של הרצועה.
מבקר הבילבורד טיילור וות'רבי דירג את "Forever" במקום השלישי משירי האלבום ותיארו כאחת הרצועות היותר ייחודיות באלבום.
קולטן גרינווד מ-Alternative Press כינה את השיר "בופ קליט ואמוציונלי" וציין כי יש לו את המידה הנכונה של רומנטיקה כדי לשמור על המוח שלך מופעל".
קרולין דרוק מ-Uproxx כתבה שהרצועה מתהדרת במקצב מלא ומהדהד, וציינה את הגישה הלירית התמציתית בו.
עם זאת, בן דוולין מ-musicOMH מצא שהקול של Clever היה "חלש בצורה מגעילה".
הווידאו קליפ של השיר יצא ב-9 במרץ 2020 יחד עם עוד 16 קליפים של שירים מהאלבום כחלק מפרויקט "Changes: The Movement".
בימוי הפרויקט כולו בוצע על ידי Nick DeMoura אשר החל לעבוד על כך לאחר שנגש עם מנהלו של ביבר, סקוטר בראון, זמן קצר לפני חג המולד (25 בדצמבר).
נכון לנובמבר 2022, הווידאו הקליפ של "Forever" מונה מעל לכ-18 מיליון צפיות ביוטיוב.
בקליפ נראים קבוצת שחקנים רעולי פנים לבושים בשכפצים הרוקדים בזמן שאורות מרצדים סביבם, זאת בניגוד לקליפים האחרים, אשר עוצבו בצורה אינטימית יותר.
בריאיון ל-MTV News אמר Nick DeMoura כי הסרט "מילכוד" היווה השראה לקליפ, וכמו כן, טריי אלסטון מ-"MTV News" תיארה את הקליפ כ"כישרון קולנועי".
אזורתאריך יציאהפורמטחברת תקליטיםמקורעולמי14 בפברואר 2020הזרמת מוזיקה • הורדה דיגיטליתדאף ג'אםאוסטרליהרדיו להיטים עכשווייםיוניברסל
For the First Time in Forever (בעברית: סוף כל סוף) הוא שיר מתוך הסרט "לשבור את הקרח" משנת 2013, עם מוזיקה ומילים שהולחנו על ידי קריסטן אנדרסון-לופז ורוברט לופז.
שתי הגרסאות מושרות על ידי השחקניות האמריקאיות קריסטן בל ואידינה מנזל בתפקידיהן הווקאליים בתור הנסיכה אנה והמלכה אלזה.
השיר מושר גם במחזמר המבוסס על הסרט.
השיר הולחן מאוחר יחסית בתהליך ההפקה ביוני 2013. זה היה רק חמישה חודשים לפני תאריך היציאה של הסרט ב-27 בנובמבר 2013, כאשר יוצרי הסרט נלחצו כדי שהסרט יעבוד לאחר שהבינו בפברואר שהוא עדיין לא עובד.
הגרסה המקורית של השיר הכילה שורה על "אני מקווה שאני לא מקיא בפנים שלו", אשר נחשבה בלתי מקובלת על ידי דיסני כהתייחסות לנוזלי גוף.
בתם של משפחת לופז, קייטי, הגתה את הקו ההחלפה שהסתיים בסרט: "אני רוצה לדחוף לי קצת שוקולד לפנים".
לגבי הפרריזה החוזרת, הייתה במקור מילת עימות שונה לסצנה שבה אלזה מכה את אנה בכוחותיה שכותרתה "החיים קצרים מדי" (הנחת היסוד היא שהחיים קצרים מכדי לבזבז אותם עם מישהו שלא מבין אותם), דבר שבעצמו היה מוחזר מאוחר יותר כשהאחיות מבינות שהחיים קצרים מכדי לחיות לבד.
ככל שהדמויות התפתחו לאורך תהליך הכתיבה (ספציפית אלזה הפכה מנבל לגיבור טרגי), השיר נחשב נקמני מדי ובמקום זאת הוחלף בשחזור של השיר הזה, כדי ליצור מוטיב.
"Life's Too Short" שורד כרצועת דמו במהדורת הדלוקס של פסקול הסרט, וחלק מהלחן נעשה בשימוש חוזר בקדחת הקרח לשיר "Making Today A Perfect Day".
כשההכרחיות של פריסה חוזרת עלתה על אנדרסון-לופז, היא כתבה אותה תוך כ-20 דקות בלבד, ולאחר מכן העלתה אותה בהצלחה בעצמה לצוות ההפקה של דיסני, שכן לופז כבר הייתה עם הצוות בלוס אנג'לס בניסיון לתקן את "Do You Want to Build a Snowman?"
בגרסה הראשונה השיר מראה את האושר והאופטימיות התמימה של אנה כשהיא מתכוננת להכתרה של אלזה.
במהלך הבית השלישי, אלזה שרה מנגינה קונטרפונקט (עם חלק מאותן מילים שמשמשות מאוחר יותר כבית הראשון של " Let it Go "), שבה היא מביעה את הפחד שלה לחשוף בטעות את כוחות הקרח שלה ואת החרדה שלה מהפתיחה השערים.
במהלך הסולו שלה, אלזה מתרגלת את תפקידה בהכתרה על קופסה ופמוט בחדר שלה.
אלזה מצווה על השומרים לפתוח את השערים, ואנה משוטטת בשמחה במורד שביל אל תוך העיר נגד זרם האורחים המגיעים.
השיר נחתך בצליל האמצע כאשר אנה מתנגשת בסוסו של הנס, ולאחר מכן נופלת לתוך סירת משוטים.
גרסה זו עולה חצי שלב עם כל פסוק, מתחילה בדו מז'ור ומסתיימת בסול מז'ור לסיום.
בגרסת המחזמר בברודוויי של השיר, משתנים צמד שורות בבית הראשון עקב מגבלות בימוי.
השורה של אנה "מי ידע שיש לנו שמונה אלף צלחות סלט" משתנה ל"ויש שתי גברות נחמדות שעוזרות לי להתלבש", והשורה שהיא מתחרזת איתה, "סוף סוף הן פותחות את השערים!" שונה ל"יום ההכתרה הוא פשוט הטוב ביותר!" בנוסף, לאחר שינוי המפתח האחרון, ישנו פסוק נוסף המושר על ידי מקהלת תושבי העיר.
ההיתקלות של אנה עם הנס כרוכה גם בכך שהם נופלים לתוך עגלת הקרח של קריסטוף, ולא לסירת משוטים.
בגרסה זו, בבית השני, השורה "זר יפה, גבוה ויפה" שונה ל"זר יפה, גבוה ונדיר".
בחזרה של השיר, אנה הגיעה לארמון הקרח של אלזה כדי לנסות לגרום לה לשחרר את ההקפאה של הממלכה, לאחר שחוללה ללא ידיעה חורף נצחי.
היא גם רוצה שאלזה תחזור כדי שיוכלו להצית מחדש את מערכת היחסים הקרובה שלהם כאחיות.
עם זאת, אלזה מסרבת כי היא מרגישה שהיא לא יכולה לשלוט בכוחותיה ושעדיף לה לבד במקום שהיא לא יכולה לפגוע באף אחד.
בעוד אנה מנסה לנמק עם אחותה, הפחד של אלזה מתעצם, וכתוצאה מכך היא מתכסה בסופת שלגים של חלקיקי קרח כביטוי פיזי של רגשותיה, והיא חוסמת את מילותיה המרגיעות של אנה.
בשלב מסוים אלזה מפנה את גבה לאחותה כדי ליצור מערבון שני יריות, טכניקת חסימה המשמשת בדרך כלל באופרות סבון אמריקאיות.
לבסוף, פרנואידית ואבודה, אלזה פולטת צעקה, ובטעות מפוצצת את אנה בלב עם חלקיקי הקרח שהצטברו, ובכך מקפיאה אותו (מעשה שפבי והטרולים מציינים שהוא קטלני); גורם לקריסטוף ואולף למהר לצדה, כדי לוודא שהיא בסדר.
החזרה המחודשת משתמשת במנגינה שונה מהמקור.
כלומר, החלקים של אנה נמצאים במפתח מז'ור ואילו הקונטרפונקט של אלזה הוא במפתח מינור, מה שמדגיש את הרגשות ההפוכים שיש לשתי הדמויות בנקודת זמן זו.
לאחר שאנה נפגעת בשוגג מהקסם של אלזה, כלי ההקשה כולל חלק מהמוזיקה מ"לב קפוא ".
בשידור החוזר, אלמנטים מהגרסה של דמי לובאטו לשיר "Let It Go" משולבים בצד של אלזה בדואט, אם כי עם טקסטים מתוקנים מעט.
כמה גרסאות שפה אחרות של השיר הצליחו.
את הגרסה בשפה היפנית בשם "Umarete Hajimete" שרו טקאקו מאצו וסאיאקה קנדה, שגילמו את אלזה ואנה בהתאמה.
הגרסה האיטלקית, יחד עם כל העיבוד האיטלקי לסרט, זכתה בדיבוב הזר הטוב ביותר בעולם על ידי דיסני.
שני האיטרציות זכו לביקורות חיוביות מאוד.
NeonTommy תיאר אותו כ"שיר "אני רוצה" קלאסי (תחשוב "Part of Your World" או "When Will My Life Begin?") עם טיפה של מודעות עצמית", ואמר "השיר הזה נותן ספין חדש ויפה לצורה מוכרת.
לופז ואנדרסון-לופז שומרים על המנגינה הרעננה, וההגשה המקסימה והבהירה של קריסטן בל של המילים המעודדות חביבה." GeeksOfDoom אמר "מי היה מנחש שקריסטן בל ואידינה מנזל יהיו צמד נחמד כזה?
בל מוסיפה קצת הומור עם רוחה המבעבעת והמילים המשעשעות שלה, בעוד שמנזל מעניק את הקול המיוחד בברודוויי.
אתה יודע ששיר מספק משמעות נוספת כאשר הוא מניע את הסיפור, בניגוד לעצור את הסרט לחלוטין, והשיר הזה מייצג בצורה מושלמת את הראשון.
ה"הוליווד ריפורטר" תיאר את זה כ"מספר גדול", ו"המרכז של השירים המקוריים".
StitchKingdom אמר: "השיר 'I Want', הלחן והמילים ניזונים מהאנרגיה התזזיתית והחרדה והסרבול של אנה, דוגמה קלאסית לשילוב של תחכום עם טיפשות".
NeonTommy כתב "השיר הזה מאזן טוב מאוד בין משפטים ארוכים ועוצמתיים ורציטטיב דמוי הלחש, והוא המחשה נהדרת לדינמיקה בין אנה ואלזה.
השיר משלב פוליפוניה ומעצים את רגשותיהם כשהיא נבנית לקרשנדו.
למרות שזו לא תוספת מהותית - הסצנה הייתה יכולה להתנגן באותה מידה ללא מוזיקה - היא עדיין מבדרת".
StitchKingdom כתב "המילים והלחן הם כמעט הדבר היחיד שמשותף לשיר הזה עם שמו.
התחינה הנואשת של אנה לאלזה, השיר הזה כולל גם את אחד העיבודים המורכבים ביותר שנמצאו בפסקול, ונותן לו אפקט רודף ומקצועי באופן שרואים לעיתים רחוקות על הבמה, שלא לדבר על סרטי משפחה.
השיר גם צועד בצורה מסוכנת לאורך קו האופרטה לפעמים, מה שמעניק לו ספין ייחודי."
אזורתוארמכירותאוסטרליה (ARIA)זהב35,000הממלכה המאוחדת (BPI)פלטינה600,000ארצות הברית (RIAA)זהב500,000
קריסטן בל ואידינה מנזל ביצעו את שני השירים יחד במועדון הג'אז של Vibrato Grill בלוס אנג'לס כדי לחגוג את הסרט.
במהלך ההופעה הראשונה אי פעם של Rose Parade Halftime, צוות סיבוב ההופעות בצפון אמריקה של התוכנית בברודוויי ביצע את הביצוע הראשון, עם אנה באינטראקציה עם הצופים.
Forbidden Love (בעברית: אהבה אסורה) הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן העשירי שלה, Confessions on a Dance Floor (2005).
הוא יצא לאור ב-9 בנובמבר 2005, על ידי חברת התקליטים האחים וורנר, ביחד עם שאר שירי האלבום.
השיר נכתב והופק על ידי מדונה וסטיוארט פרייס.
ב-Genius תיארו את "Forbidden Love" כשיר אלקטרופופ בעל קצב בינוני.
הוא חולק את אותו שם כמו "Forbidden Love" מאלבום האולפן השישי שלה, Bedtime Stories (1994).
על אף אותו השם, לשני השירים יש נושאים שונים מאוד.
ב-TopGaySongs.com סקרו את השיר והצהירו:
עשור לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות.
האודיו הרשמי של "Forbidden Love" הועלה לערוץ היוטיוב של מדונה ב-8 באפריל 2017.
נכון לינואר 2023 עומד מונה הצפיות של הקליפ על למעלה מ-2 מיליון צפיות.
אזורתאריך יציאהפורמטחברת תקליטיםמקורכלל העולם9 בנובמבר 2005הזרמת מוזיקה • הורדה דיגיטליתהאחים וורנר
Forever Tel-Aviv הוא אלבום אוסף של המפיק המוזיקלי הישראלי עופר ניסים.
הוא יצא לאור בשנת 2007 בהוצאת חברת התקליטים IMP רקורדס.
מקרב האמנים הבין-לאומיים שעבורם מיקסס ניסים בהמשך שנות האלפיים ניתן למנות את דיוות המועדונים קריסטין וו (שלהיטם המשותף "Wonder of it All" הגיע למקום הראשון במצעד שירי הדאנס קלאב של מגזין המוזיקה האמריקאי "בילבורד"), סוזן פלמר, דברה קוקס, דברה קופר ודונה סאמר.
בשנת 2007 הוציא נסים דיסק כפול בין-לאומי נוסף, Forever Tel-Aviv.
האלבום כלל שיר חדש שלו ושל מאיה סימנטוב "For Your Love" וגרסאות לשירים של ביונסה "One Night Only" ו-"Deja Vu" והלהיט "Hurt" של כריסטינה אגילרה.
בדומה לאלבום הרמיקסים הקודם שלו, Searching, גם באלבום ישנם רמיקסים לשירי דאנס מוכרים מבית היוצר של אמנים מסצנת ההאוס, אותם ניסים נהג לנגן לעיתים קרובות.
בהמשך, עלתה לספוטיפיי גרסה מקוצרת של האלבום, שאינה כוללת קטעים ורמיקסים של אמנים זרים.
Forever (בעברית: לנצח) הוא אלבום האוסף ה-11 של זמרת האמריקאית שר.
אלבום האוסף ייצא לאור ב-20 בספטמבר 2024 על ידי חברת התקליטים וורנר רקורדס.
האוסף יצא בשתי גרסאות: הראשונה, Forever, המכילה 21 מהרצועות המוכרות ביותר של הזמרת; הגרסה השנייה, Forever Fan, הכילה בסך הכל 40 רצועות.
שר הכריזה על צאת Forever, אלבום האוסף שלה ב-1 באוגוסט 2024. המהדורה הסטנדרטית מכילה 21 רצועות של האלבום יצאה לאור על גבי תקליטור וחבילת ויניל כפולה מיוחדת "מודפסת על לוח נייר כסף עם ויניל שקוף", ואילו מהדורת Forever Fan היא מהדורה דיגיטלית זמינה בהורדה דיגיטלית והזרמת מוזיקה.
מגזין רולינג סטון ציין את השמטתו של השיר "Half-Breed" (1973), אשר הגיע למקום 1 במצעד בילבורד הוט 100, והציע ששר היא "בין רשימה הולכת וגדלה של מעשים עתיקים שחשיבה מחדש על שירים ויצירות אמנות שאולי לאיחזיקו מעמד היום ."
ביום ההכרזה על האלבום, שר הוציאה את הסינגל לקידום מכירות "A Woman's Story".
השיר עבר רימאסטר וזמין בדיגיטל בפעם הראשונה לאחר שיצא רק בעבר בפורמט בסינגל 45 אינץ' ב-1974.